સિદ્ધપુર નગરપાલિકાના વર્તમાન પ્રમુખ-ઉપપ્રમુખની ટર્મ 15 જૂને પુરી થતી હોવાથી નવા પ્રમુખ-ઉપપ્રમુખની ચૂંટણી પાલિકાના હોલમાં ચૂંટણી અધિકારી તેમજ પાલિકા ચીફ ઓફિસર જીગ્નેશ બારોટ દ્વારા યોજાઈ હતી. પ્રમુખ પદે વર્ષાબેન ભદ્રેશકુમાર પંડ્યા તેમજ ઉપપ્રમુખ પદે ક્રિષ્ના બેન કનુજી ઠાકોર બિનહરીફ ચૂંટાઈ આવ્યા હતા. જેને ઉપસ્થિત ભાજપ, કોંગ્રેસના 36 નગરસેવકોએ હર્ષભેર વધાવી લીધા હતા.ચૂંટાયેલા પ્રમુખ ઉપપ્રમુખને વર્તમાન પ્રમુખ અજિતભાઈ મારફતિયા પ્રમુખની ચેમ્બરમાં લઇ ગયા હતા અને પ્રમુખ સીટ પર બિરાજમાન કર્યા હતા.